
TAOTLUS
Vastavalt Päästeameti 16.06.2026 taotlusvoorule kasutatud vara võõrandamiseks nr 6.6-1.3/4200-1 soovib MTÜ Saue Vabatahtlik Tuletõrjeühing taotleda järgmised võõrandatavaid varasid:
1. Pesumasin Electrolux W51805. Vara kood VV015340. Tööstuslik pesumasin võimaldab pesta suuremahulisi ja tugevamalt määrduvaid päästevarustuse elemente, mille hooldamine tavapärase olmepesumasinaga ei ole võimalik ega otstarbekas. Eelkõige puudutab see päästeroobasid, muid tekstiilist kaitseelemente ning vajadusel ka suuremõõtmelisi tööriideid ja pestavaid varustusdetaile.
Varustuse regulaarne puhastamine aitab säilitada selle töökindlust, pikendada kasutusiga ning vähendada saasteainete levikut komando ruumides. Võimalus teostada vajalikud hooldustoimingud oma komandos suurendab komando iseseisvat võimekust, vähendab hooldusele kuluvat aega ning tagab, et varustus on võimalikult kiiresti taas kasutusvalmis.Täna on komandos kasutusel tavaline pesumasin, mis on komandosse jõudnud teise ringi pesumasinana ning väikese mahu tõttu see ei võimalda pesta enam kui ühte varustuse elementi korraga. Ka võimalus kasutada emakomando või lähendalasuva komando tööstuslikku masinat ei ole seni hästi praktikas toiminud, sest enamasti määrduvad kaitseriided tugevalt just peale suurmaid sündmusi, kuhu on kaasatud ka needsamad lähedalasuvad kutselised komandod, kellel on peale sündmust oma riiete hooldamine mõistetavalt prioriteetsem.
2. Riietekapid 36tk. Meie komando eripäraks on reageerimine komandost ning pärast väljakutse lõppu jäävad päästjad sageli komandosse valvesse ka järgnevate võimalike väljakutsete tarbeks. Seetõttu on oluline tagada igale liikmele isiklik hoiustamiskoht nii kaitsevarustuse kui ka vahetusriiete jaoks. Riietekapid aitavad parandada töökorraldust, tõsta valmisolekut ning luua päästjatele nõuetekohased tingimused.
Saue Vabatahtliku Tuletõrjeühingu isikkoosseis on aastast-aastasse järjepidevalt kasvanud, mistõttu on tekkinud vajadus riietekappide järele. Isikukaitsevahendite, sh varu vaheriiete, nõuetekohane hoiustamine aitab säilitada nende tehnilisi omadusi, pikendada kasutusiga ning tagada, et varustus on igal ajahetkel operatiivseks väljasõiduks valmis. Samuti võimaldavad riietekapid hoida eraldi isiklikke vahetusriideid, mis on oluline pärast suitsu, tahma ja muude saasteainetega kokkupuutunud päästetöid.
3. Pesumasin Electrolux. Vara kood S30014517. Olme pesumasin võimaldab pesta päästjate vahetusriideid, tööriideid ja muud igapäevaselt kasutatavat tekstiili, sh vahetult pärast päästetöid. See aitab vähendada päästjate kokkupuudet tulekahjudest pärinevate tervisele ohtlike jääkainetega ning tagada puhtad riided järgmisteks valves olemise perioodideks ja väljakutseteks.
Kuna meie komando liikmed viibivad sageli pikemaajaliselt komandos ning reageerivad väljakutsetele otse komandost, on võimalus pesta ja kuivatada riided kohapeal oluline osa operatiivse valmisoleku säilitamisest. Oma pesemisvõimaluse olemasolu vähendab sõltuvust välisest pesuteenuse kasutamisest ning võimaldab tagada kiirema valmisoleku järgmisteks väljakutseteks.
4. Ülerõhuventilaator Swefan 21. Vara kood VV000566. Ülerõhuventilaator suurendab oluliselt komando operatiivset võimekust hoonetulekahjude ja teiste suitsuga seotud sündmuste lahendamisel. Seadme kasutamine võimaldab eemaldada suitsu kontrollitult, parandada nähtavust, vähendada sisetemperatuuri ning luua ohutumad tingimused nii kannatanute evakueerimiseks kui ka päästjate tööks.
Ventilaatori olemasolu aitab vähendada põlemisgaaside mõju päästjatele, kiirendada päästetööde läbiviimist ning piirata suitsukahjustuste ulatust hoonetes. Arvestades meie komando aktiivset reageerimist ning soovi arendada oma iseseisvat päästevõimekust, leiaks ülerõhuventilaator regulaarset kasutust ning täiendaks oluliselt olemasolevat tehnilist võimekust.
Täna on kasutusel akul töötav ventilaator, mida saab edukalt kasutada väiksemate ruumide tuulutamiseks täiendava vahehendina ning samuti päris suitsuses keskkonnas, kuid suurema võimsusega seade aitab oluliselt kaasa päästetööde teostamisele.

MTÜ Saue Vabatahtlik Tuletõrjeühing kontaktiks on Riho Juurik, +372 5246117, e-post sauevpk@gmail.com.

